Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1999. évi LXV. törvény megalkotásával.
Paragraph Index: 1200

szóló 1999. évi LXV. törvény megalkotásával. A korábbi kisebbségi önkormányzati választások értékelése során tett megállapításaink figyelembevételével, illetõleg az általunk elõterjesztett konkrét javaslatra az Országgyûlés eltörölte a „pótválasztás” intézményét, így azokon a településeken, ahol a választás évében nem alakul meg a kisebbségi önkormányzat, a testület létrehozására csak négy év elteltével nyílik mód. A törvénymódosítás ugyanakkor lehetõvé tette az idõközi választás megtartását, ha a kisebbségi önkormányzatot a megalakulását követõen feloszlatják, a testület kimondja feloszlását, illetõleg ha a képviselõk száma a mûködõképességhez szükséges létszámot nem éri el.11 A törvény az elektori gyûlések indokolatlanul magas határozatképességi küszöbét 75%-ról 50%-ra csökkentette. Ez a törvénymódosítás azonban csak részben orvosolta a választójogi szabályozás visszásságait. A kisebbségi joganyag átfogó módosításának elõkészítésére az Országgyûlés Emberi jogi, kisebbségi és vallásügyi bizottsága 1998 õszén eseti bizottságot hozott létre. Az eseti bizottságban valamennyi parlamenti párt helyet kapott és szakértõként közremûködtek az országos önkormányzatok képviselõi, az érintett tárcák, valamint a kisebbségi biztos munkatársai is. A bizottsági munka gyorsítása érdekében a kisebbségi biztos 1999. évi tevékenységérõl szóló beszámolójában közzétettük (norma)szövegszerûen megfogalmazott javaslatainkat. Az eseti bizottság számos rendelkezéssel egyetértett, azonban végül nem az egységes szabályozás koncepcióját fogadta el, hanem a Nektv. módosítása és egy új, kizárólag a választójogi szabályokat tartalmazó törvény megalkotása mellett foglalt állást. A kisebbségi választójogi törvényjavaslat alapvetõ célkitûzése volt annak biztosítása, hogy valóban olyan képviselõk kerüljenek a testületekbe, akiknek személyes kötõdése van az adott kisebbséghez. Ennek érdekében nem kívánta jogi eszközökkel korlátozni, hogy mindazok, akik a települési önkormányzati választáson részt vehetnek, szavazhassanak a kisebbségi önkormányzati választáson is. E két választást azonban eltérõ helyszínen kellett volna tartani annak érdekében, hogy a szavazáson lehetõleg csak az érintett kisebbség tagjai vegyenek részt. A választhatóság feltétele a kisebbséghez tartozásról szóló nyilatkozat megtétele lett volna, amellyel a jelölt kizárja magát más kisebbség képviseletének vállalásából. A visszaélések megakadályozása érdekében megszûnt volna a kedvezményes mandátumszerzés lehetõsége a helyi önkormányzatokban. A javaslat az országos kisebbségi önkormányzati választásokon bevezette volna a kisebbségi küldöttgyûlés intézményét. Az országos önkormányzatok elnökei, illetve szakértõi is részt vettek a kodifikációs munkálatokban, ennek ellenére e testületek egy része nem támogatta a normaszövegek elfogadását. A jelentõs késéssel, 2001. november 12-én elõterjesztett törvényjavaslatokat az Országgyûlés már nem is tárgyalta. A 2002. évi választások megtartására olyan jogi garanciák hiányában került sor, amelyek megakadályozhatták volna az elõzõ választásokon már tapasztalt visszaélések bekövetkezését. A kisebbségi szervezetek folyamatosan jelezték, hogy a választási visszásságok 2002-ben várhatóan fokozott mértékben meg fognak ismétlõdni, ezért hivatalból figyelemmel kísértük a kisebbségi önkormányzatok megalakulásának folyamatát. Vizsgálatunk céljául tûztük ki a visszásságok felderítését, a kisebbségi önkormányzati választásokkal kapcsolatos joganyag átfogó felülvizsgálatát, és a jogalkotó számára a kisebbségi joganyag továbbfejlesztésére alkalmas megállapítások megfogalmazását. Át kívántuk tekinteni mind a helyi, mind az országos kisebbségi önkormányzati választások lebonyolítását annak kitûzésétõl, a jelöltállításon és az eredmény megállapításán keresztül, a mandátumok kiosztásáig. 11 A „pótválasztás” jogintézménye helyett törvényi rendelkezés biztosította a kisebbségi önkormányzatok esetében is az idõközi választások megtartásának lehetõségét, tehát a két típusú önkormányzat ezáltal is közelebb került egymáshoz. 1.2.1. A választás kezdeményezése és kitûzése A helyi kisebbségi önkormányzati választást a helyi választási bizottságnak ki kell tûznie, ha azt legalább 5 fõ, magát azonos kisebbséghez tartozónak valló és a településen állandó lakóhellyel rendelkezõ választópolgár a Nektv. mellékletében meghatározott iratminta kitöltésével kezdeményezi. Miután a köztársasági elnök kitûzte a helyi önkormányzati általános választásokat, 10 napon belül van lehetõség a kezdeményezés benyújtására. A legtipikusabb választásokkal kapcsolatos panaszügynek azok tekinthetõk, amelyekben kifogásolják, hogy olyan településeken is kérték a választás kitûzését, ahol nincs kisebbségi közösség. A visszaélések veszélyére hívták fel a figyelmet a Központi Statisztikai Hivatal által a 2001. évi népszámlálásról közzétett adatok is. Ezekbõl kitûnt, hogy valóban voltak olyan települések, ahol annak ellenére kezdeményezték a kisebbségi választást, hogy az összeíráskor senki nem vallotta magát az adott nemzetiség tagjának, anyanyelvként nem jelölték meg a kisebbségi nyelvet, sõt olyan személy sem volt, aki vállalta volna nemzetiségi kulturális kötõdését. A hatályos jogszabályok értelmében ki kellett tûzni a választást, ha a törvényi elõírásoknak formálisan megfelelõ nyilatkozatokat benyújtották. Kijelenthetõ azonban, hogy a választásokat olyan településeken is kezdeményezték, ahol nincs kisebbségi közösség. Nehezen hihetõ ugyanis, hogy a választópolgárok a népszámlálás anonim adatfelvételekor nem vállalták identitásukat, ellenben a kisebbségi választások indítványozásához nevüket és címüket adták. (Nem gondoljuk, hogy a népszámlálás nemzeti és etnikai kisebbségekre vonatkozó adatai megkérdõjelezhetõk lennének.) Ezek az esetek megingatták a kisebbségi közösségek bizalmát a választások tisztaságában, és a kisebbségi önkormányzati rendszer legitimációját veszélyeztették, ezért az Országos Választási Bizottság (OVB) állásfoglalását kértük az alábbi kérdésekben:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes